b'\n_START_ARTICLE_\nDalziel og Pascoe\n_START_SECTION_\nHandling\n_START_PARAGRAPH_\nSjefsetterforsker Andrew Dalziel og f\xc3\xb8rstebetjent Peter Pascoe jobber p\xc3\xa5 en politistasjon i Yorkshire. De to politimennene er sv\xc3\xa6rt forskjellige, og mange oppfatter dem som et pussig par. Men forbrytere har grunn til \xc3\xa5 v\xc3\xa6re engstelig hvis de to blir satt p\xc3\xa5 saken. _NEWLINE_Dalziel har \xc3\xa5relang erfaring, er direkte og likefram og kjenner alle mulige snarveier og triks som kan lette etterforskningen. Han lever usunt og har et spesielt n\xc3\xa6rt forhold til alkohol. Pascoe er universitetsutdannet, liker \xc3\xa5 gj\xc3\xb8re ting etter boka og har store ambisjoner.'